Exqrch/javanese-Komodo-pixelgpt huggingface dataset:
Jaringan Méristem Jaringan Méristem ya iku jaringan aktif kang ngasilna sél-sél anyar kanggo pertumbuhan saéngga tuwuhan bisa dadi gedhé
Thukulé tuwuhan (cilik dadi gedhé lan endhék dadi dhuwur) iku disebabna anané aktivitas pembelahan ing jaringan tuwuhan
Jaringan méristem iku duwé sipat antarané kasusun saka sél-sél nom ing fase pembelahan lan pertumbuhané
Ing jaringan méristem, racaké ora ditemokna anané ruwang antar sél diantarané sél-sél méristem
Sél-sél méristem dhapuré bunder, lonjong, utawa poligonal kang dhindhing sélé tipis
Saben sélé duwé akèh sitoplasma lan duwé siji utawa luwih inti sél
Vakuola sél ing sél-sél méristem iku cilik banget lan kadhang ora ana.
Méristem Primèr Méristem primér iku jaringan nom kang asalé saka sèl-sèl awal kang mau proméristem
Didhasaraké mara téoriné Haberlandt, proméristem iku bakal dadi protodherm, prokambium lan méristem dhasar
Protodherm iku bakal dadi jaringan épidhérmis, prokambium iku bakal dadi sistem jaringan pengangkut, lan méristem dhasar iku bakal dadi parénkim utawa jaringan dhasar
Méristem kang ana ing pucuk oyod lan pucuk pang tuwuhan
Miturut Hanstein, ing pérangan pucuk oyod iku dibagi dadi telu ya iku: Méristem kang ana ing pucuk pang wit itu miturrut Schmidt dibagi dadi loro, ya iku:
Coto Makassar Coto Makassar utawa Coto Mangkasara yaiku panganan wujud sup khas saka Makassar, Sulawesi Kidul
Coto Makassar digawé saka bahan jeroan sapi (utawa kebo), kaya ta ati, babat, jantung, lan limpa kang wis digodhog kanthi wektu kang suwé
Godhogan jeroan kang campur karo daging sapi iki banjur diiris-iris lan dibumboni
Coto Makassar iku kalebu jinis sup
Kang gawé énak coto Makassar yaiku duduhé
Coto Makassar dimasak ing panci grabah kang diarani "korong butta" utawa "uring butta" lan dimasak bareng karo "rampah patang pulo" utawa patang puluh manéka warna rempah
"Rampah patang pulo" yaiku kacang, miri, cengkèh, pala, feoli, sere kang diuleg alus, laos, mrica, brambang, bawang, jinten,tumbar abang, tumbar putih, jaé, laos, godhong jeruk purut, godhong salam, godhong kunir, unclang, slèdri, godhong prei, lombok abang, lombok ijo, gula talla, asem, kayu legi, uyah, katès enom kanggo ngempukake daging, lan enjet kanggo ngresiki jeroan
Bumbon crakèn iku gunané uga kanggo tamba kolesterol kang ana ing jeroan sapi coto makassar
Coto Makassar padatan dipangan bebarengan karo kupat, burasa, lan sambel tauco.
Kronos Kronos (Grikenlan: Κρόνος, "Krónos") ya iku siji Titan ana ing mitologi Yunani
Dhèwèké iku pemimpin kang paling enom ing antarané Titan génerasi pisanan
Kronos ya iku putra saka Uranus (langit) lan Gaia (bumi)
Kronos ngalahake bapake kang mènèhi prentah donya ana ing Zaman Emas nganti tekan dhèwèké dikudeta déning anaké dhéwé
Dhèwèké banjur dikurung ana ing Tartaros
Kronos racaké digambarke karo sabit, kang digunakaké nalika dhèwèké ngalahaké bapaké, Uranua
Ana ing kutha Athena, nalika tanggal 12 ing sasi Hekatombaion, dianakake siji festival kanggo Kronos kang dijenengi Kronia
Festival iki minangka panenan, lan ana indikasine yèn Kronos dianggep dadi déwa pelindhung panen
Iki dinuga amarga asosiasine karo jaman Emas
Ana ing mitologi Romawi, Kronos dikenal kanthi jeneng déwa Saturnus
Ing mitos kuna, kaya kang wis kacathet ana ing "Theogonia" karya Hesiodos, Uranus ngurung para Kiklops lan Hekatonkhire (bocah-bocah Gaia) ing Tartaros
Gaia ngamuk amarga kelakuane bojone
Gaia terus gawé arit watu lan ngumpulke para Titan kanggo ngujuk-ngujuki supaya "mengebiri" Uranus.
Adelobasileus Adelobasileus cromptoni iku sawijining spésiès saka jinis proto-mamalia sing wis cures saka jaman akir Triassik (Carnian), kira-kira 225 yuta taun kapungkur
Kéwan iki dawané mèh padha karo curut saiki
Adelobasileus bisa disinaoni saka fosil-fosil pérangan awakè sing mung tinemu ing formasi Tecovas, sisih kulon Texas
Adelobsileus dadi kéwan sing paling pinunjul ing antarané kéwan jinis Cynodont non-mamalia (tritylodonta lan trythelodonta Babagan Adelobasileus
Kayadéné kéwan mamalia Mesozoikum liyané, kéwan Adelobasileus iki mung ditepungi liwat fosil sing ora jangkep
Ing kéné mung sapérangan cilik tengkoraké mahluk iku
Sanadyan mangkono, fragmen iki dianggep wis cukup nuduhaké yèn Adelobasileus duwé struktur mamalia, sing urutané ana ing zona klawu antarané Therapsid modhèren (mamalia sing kaya reptil) saka periode Trias tengahan lan mamalia pisanan sing sepisanan évolusi
Sawetara wektu, para Paleontologis luwih adoh nglakokaké idhèntifikasi Adelobasileus pisanan ing donya iki, sanadyan kesimpulan iki bakal luwih bener manawa pathokané temuan fosil anyar sing luwih jangkep
Adelobasileus dibédakaké saka mamalia indhuk liyané déning kombinasi karakter: kurangé fosa otot stapedial, ora anané pamisah antarané anterior lan posterior preocesses parroccipital, lan anané tilas swiwi basisphenoid.
Gujangbok ya iku pakaian resmi raja yang dinamakan berdasarkan 9 jinis simbol sulaman yang terdapat pada pakaian tersebut
Lima corak yang disulam dinamakan "ojang", yakni naga, gunung, api, burung kuau dan cangkir arak yang berbentuk macan yang menyimbolkan yang
Sementara empat simbol ("sajang") lain melambangkan "eum" (yin) antara lain jewawut, bulir padi, kampak dan api
Sibijangbok ya iku sandhangan resmi kang dgunakake kaisar lan duwé 12 jinis simbol kang disulam
Ing jubah disulam 6 simbol ya iku, srengéngé, bulan, 5 bintang, 7 gunung, naga lan manuk kuau
Ing pérangan ngisor sandhangan ana sulaman cangkir arak, pala kependhem ("water chestnut"), geni, kampak lan pola-pola pesagi.
Tugu Yogyakarta Tugu Yogyakarta inggih punika salah satunggalipun monumèn utawi tugu ingkang wonten ing Yogyakarta
Tugu Yogyakarta dados simbul Kutha Ngayogyakarta ingkang paling misuwur
Yuswanipun tugu punika sampun langkung saking tigang abad lan gadhah makna ingkang ageng minangka saksi sajarah Kutha Ngayogyakarta
Tugu Yogyakarta kalebet satunggalipun tugu utawi menara ingkang asring dipunangge minangka simbul/lambang saking Kutha Ngayogyakarta
Tugu punika dipunyasa déning Hamengkubuwana I, pangarsanipun Karaton Yogyakarta
Miturut kapitayanipun tiyang Yogyakarta, tugu punika gadhah makna simbolis lan dados garis ingkang asipat magis amargi dados "penghubung" Laut Kidul, Karaton Yogyakarta, lan Gunung Merapi
Wangunan tugu punika nggambaraken Manunggaling Kawula Gusti, manunggalipun kawula kaliyan punggawa kanggé ngusir penjajah
Semangat mangunggal punika dipunsebat golong gilig cetha kagambar ing wangunan tugu punika, tiangipun awujud gilig ("silinder") lan pupusipun awujud golong ("bulat"), ngantos pungkasanipun dipunparingi nama Tugu Golong-Gilig
Wontenipun tugu punika ugi dados patokan arah nalika Sultan Yogyakarta badhé ngawontenaken meditasi, ingkang ngadhep pupusipun Gunung Merapi
Wangunan Tugu Yogyakarta nalika nembé dipunyasa awujud cagak "silinder" ingkang mucuk manginggil, sisih wangunan ingkang ngandhap awujud pager ingkang ngubengi tugu, lan sisih pupus utawi pucukipun awujud bundher
Nalika nembé dipunyasa tugu punika gadhah inggil 25 méter
Taun 1889, tugu punika dipunrenovasi pamaréntah Walanda
Tugu punika dipunrenovasi ing sadayanipun
Nalika samanten tugu dipundamel awujud pasagi ("pasagi") kanthi saben sisihipun tugu dipunparingi prasasti ingkang isinipun sinten kemawon ingkang ndhèrèk ngrenovasi tugu punika
Pupusipun tugu dipun-gantos dados lancip boten kados wiwitanipun ingkang awujud bundheran
Inggilipun tugu ugi dipunkirangi, inggih punika namung gadhah inggil 15 méter utawi langkung endhèp tinimbang wiwitanipun
Awit prastawa punika, tugu punika dipunsebat "De Witt Paal" utawi Tugu Pal Pethak
Sejatosipun rénovasi tugu nalika samanten namung taktik Walanda kanggé ngirangi raos manunggal kawula kaliyan rajanipun
Nanging, ningali perjuangan kawula lan rakyat Yogyakarta ingkang tetep ageng sasampunipun renovasi tugu punika, pungkasanipun usaha Walanda punika boten saged kasil
Gambar perbandingan Tugu Golong Gilig lan tugu samangké Tugu Golog Gilig sajatosipun ngemu werdi ingkang lebet, amargi gayut kaliyan falsafahipun Kraton Ngayogyakarta Hadiningrat
Inggih punika antawisipun Tugu Golong Gilig – Kraton – Panggung Krapyak, ingkang dados satunggal Garis Lurus Sumbu Filosofi Kraton Ngayogyakarta
Sinebat sumbu filosofi jalaran sumbunipun nyata wujud margi
Déné sumbu imaginer-ipun inggih punika antawisipun Redi Merapi – Kraton-Seganten Kidul utawi Samodra Indonésia
Winastan Tugu Golog Gilig jalaran saking wujudipun, nginggilipun golong sinangga silindris utawi gilig, mengku werdi gregetipun warga Ngayogyakarta ngantos samangké, lan ugi mengku filsafat Manunggaling Kawula Gusti
Tugu Golong Gilig inggilipun sakawit 25 m lan nalika kadadosan tumempuhing lindhu ageng 10 Juni 1867, nalika jamanipun Sri Sultan HB VI, tugu kasebat prothol tugel sapérangan, lan ngantos 22 taun boten dipunyasa malih, namung dipunkendelaken
Tugu dipunyasa malih nalika jamanipun Sri Sultan HB VII, kanthi wujud tugu samangké
Awit undhagi utawi arsitekipun punika Walanda, kamangka Walanda ingkang dipunajrihi inggih punika greget utawi semangat golong gilig awit mujudaken semangat persatuan dan kesatuan antawisipun kawula Ngayogyakarta lan gustinipun, utawi gusti (pemimpin) kaliyan kawulanipun, pramila lajeng dipun-gantos kaliyan wujud tugu samangké
Awit saking punika, blegering tugu samangké teges, wujud lan ukuranipun susut
Maknanipun sampun boten golong gilig malih, wujudipun ugi boten golong gilig malih, lan ukuranipun ingkang sakawit 25 m samangké kantun 15 m.
Wontenipun tugu punika kados déné lampahing kabudayan kina (budaya menhir)
Kawula saking sanjawining Ngayogyakarta manawi sampun ningali utawi dumugi ing Tugu Golong Gilig ingkang inggilipun 25 m, ateges sampun celak kaliyan Kraton Ngayogyakarta
Wewengkon tugu ugi naté dipunrengga mawi patamanan ngantos taun 2008
Nanging ing taun 2009-2010 Pamaréntah Kutha Ngayogyakarta gadhah program bilih sakiwa tengening tugu, perkerasan-nipun ingkang suwau aspal dipun-gantos sela
Sejatosipun anggènipun nggantos sela punika wonten pikajenganipun, kanggé nedahaken dhateng masarakat ingkang langkung ing papan mriku, bilih awit wonten tatanan sela mangidul radi panjang, lan ngetan – ngaler-ngiler sakedhik, nedahaken bilih tugu wonten gayutipun kaliyan kraton
Namung emanipun ngantos 2 taun (2011) dèrèng rampung satemah tetiyang ingkang langkung sami kaget, lan anggènipun langkung kedah ngalang
Gambar Tugu Ngayogyakarta taun 1920 Wiwit taun 1920 sakupenging tugu sampun wonten tanemanipun, nanging pamilihing tuwuhan klentu, Awit kanggé damel landscap punika boten ngginakaken tuwuhan kajeng taun nanging mawi tuwuhan perdu utawi semak ingkang boten saged inggil
Ngantos taun 2008 landscap sampun mawi tuwuhan perdu lan spotlight
Nanging samangké patamanan punika sampun ical, awit dipun-gantos paving sela, lan Tugu Ngayogyakarta rinengga lampu
Bab punika dados satunggaling kawicaksanan jalaran samangké Tugu Ngayogyakarta ugi dados salah satunggaling papan jujugan wisata, mliginipun ing wanci dalu, kanggé latar foto para wiranem
Pramila patamanan lajeng dipunicali, tinimbang risak kepidak pidak ingkang badhé foto
Tugu Ngayogyakarta taun 2008, kawawas saking iring Kidul Kilen Ing Kotagedhe ugi wonten tugu cacah kalih
Inggih punika wonten ing ngajeng masjid lan pojokan Peken Kotagedhe iring Ler Kilen
Tugu kekalih punika ingkang yasa sanès Sultan Ngayogakarta Hadiningrat, nanging Sri Susuhunan PB X saking Surakarta Hadiningrat
Sinaosa wujud tugunipun meh sami kaliyan Tugu Ngayogyakarta, nanging béda tegesipun
Tugu ingkang wonten ing Kotagedhe punika tugu minangka pepenget
Tugu sangajenging Masjid Kotagedhe Tugu ingkang wonten ngajeng Masjid Kotagedhe punika minangka pepenget nalika masjid dipunmulyakaken sasampunipun tumempuhing lindhu ageng ing taun 1867
Wonten nginggil tugu dipunpasang renggan makutha
Makutha punika minangka ciri Kraton Surakarta, déné manawi Ngayogyakarta cirinipun songkok utawi topong, Tugu Jam Kotagedhe taun 2007 Déné tugu ingkang wonten pojokan peken Kotagedhe, minangka tugu pisungsung saking kawula, pepenget nalika Sri Susuhunan PB X yuswa 70 taun
Tugu punika jinangkepan prasasti ingkang dipundipundamel saking marmer mawi aksara Jawi ungelipun: PANGENGET ENGET SAHANDAP SAMPEYAN DALEM INGKANG WICAKSANA INGKANG SINUWUN KANGJENG SUSUHUNAN PAKU BUWANA INGKANG KAPING X YUSWA 70 TAUN
AMARENGI ING DINTEN SELASA PAING KAPING 21 WULAN REJEB TAUN WAWU ANGKA 1865 UTAWI TANGGAL KAPING 30 WULAN OKTOBER ANGKA 1934
Prasasti Tugu Jam Kotagedhe Tugu punika sanès yasanipun Sri Susuhunan PB X piyambak, nanging dipunyasa déning warga masarakat Kotagedhe
Pramila sinerat Komite Kutha Gedhe
Bab kasebat jalaran rumiyin wewengkon Kotagedhe wonten pérangan ingkang mlebet tlatah Ngayogyakarta lan Surakarta, laladan inclave, Kangge mengeti Sri Susuhunan PB X nalika yuswa 70 taun, warga masarakat Kotagedhe ingkang kebawah Surakarta yasa tugu punika, lan ing tugu kasebat ugi dipunsukani jam, pramila dipunsebat Tugu Jam
Papan kanggé jam ugi dipundamel saking marmer dipuncowong utawi dipunkrowak, lan kaparingan logo padi kapas sarta inisial PB X mawi aksara Latin lan Jawi
Cowongan Jam ing Tugu Jam Kotagedhe Inisial ingkang mawi aksara Latin sinerat PB X, déné ingkang mawi aksara Jawi mawi seratan Pa lan Ba murda sarta angka 1 lan 0 ing ngandhahpipun
Inisial aksara Latin Inisial aksara Jawi Sedaya tugu wau sampun kalebet bandha cagar budaya, heritage ingkang dipunayomi undang undhang, ingkang énggal piyambak UU No 11 / 2010
Sejatosipun punika saged kanggé bahan wucalan, bilih jaman rumiyin kanggé ngenget enget dipundamel tugu, monumen lan prasasti
Kadosta nalika Sri Susuhunan PB X punika yuswa 70 taun.
Tugu dipunyasa taun 1934, déné surud dalem Sri Susuhunan PB X taun 1939, dados punika 5 taun sadèrèngipun Sinuwun PB X séda
Gambar Margatama taun 1930, Tugu dipunsawang saking kidul Tugu mangidul dumugi teteg sepur, rumiyin namanipun Margatama, lan samangké nama punika dipunewahi dados Jalan Mangkubumi
Griya tingkat ing sisih lèr kilèn tugu, rumiyin Toko Buku Gunung Agung lan ing pojok lèr wetanipun dumunung gardhu anim utawi gardhu listrik, ingkang samangké sampun ical, Uwit ingkang katingal ing foto inggih punika uwit Asem
Déné tuwuhan ing sakiwa tengening tugu rumiyin inggih punika Asem lan Gayam
Asem lambang raos sengsem, Gayam lambang raos ayom
Sinaosa wujud uwit nanging ngandhut teges filosofi satemah saestunipun boten saged dipunewahi
Kadosta lampah ingkang klentu nalika tlatah Malioboro samangké dipuntanemi uwit Angsana lan Sawo Kecik
Punika prayoginpun dipunwangsulaken dhateng kawontenan sakawit
Foto Tugu ing taun 1935 kawawas saking Kidul Foto Tugu taun 1939 kawawas saking Kilen Tugu Ngayogyakarta taun 1939 kawawas saking kilèn
Gedhung tingkat sisih kanan tugu ngantos samangké taksih wonten
Tanemanipun ugi Asem satemah katingal edhum
Béda kaliyan jaman samangké ingkang sampun jejel riyel
Saestunipun punika saged dipuntata lumantar Tata Guna Lahan lan Tata Guna Bangunanipun
Ngayogyakarta saestunipun saged dipunatur wewangunan prayogi mawi ciri wewangunan Ngayogyakarta, tegesipun cakrik Jawi lan Indiche
Wewengkon Kotabaru sinaosa dumunung ing wewengkon Ngayogyakarta, nanging kirang trep manawi dipunsukani arsitèktur Jawi, amargi punika lingkungan Indiche
Kosok wangsulipun ing sakiwa tengen kraton lan lebet beteng cocogipun ugi arsitèktur Jawi
Maliboro wewengkon Indhise lan Cina
Pangeran Mangkubumi anggènipun yasa kraton mawi dhasar filosofi ingkang sakalangkung lebet
Sinaosa gumelaring nagari Islam nanging sawatawis tata gelaripun ugi nganggé konsèp agami Hindhu lan sanèsipun, Kadosta Konsep Redi Merapi – Kraton –Seganten Kidul ingkang methik saking Konsep Trihitakarana, Palemahan-Pawongan-Parahiyangan
Tugu lan Panggung Krapyak lambang lingga lan yoni, lambang kesuburan
Nanging awit Sri Sultan HB I punika jejulukipun Sayidin Panatagama Kalifatullah, pramila konsèp ingkang suwau wonten pangaribawa saking agami sanès, dipunpethik déning Ngarsa Dalem lan dipun-gantos falsafah ingkang langkung nJawani
Trihitakarana dados falsafah Sangkan Paraning Dumadi, Manunggaling Kawula Gusti lan sanès sanèsipun
Tugu Golong Gilig kaliyan tugu samangké sampun béda
Gandheng undhagi utawi arsitekipun tiyang Walandi pramila tugu ingkang samangké boten ngandhut filosofi
Sinaosa makaten nama taksih mendhing, awit jinangkepan prasasti mawi aksara Jawi ing sekawan pérangan praenipun
Wujuding tugu pancen dipundamel béda kaliyan Tugu Golong Gilig sakawit, jalaran kanggé nyupekaken kawula Ngayogyakarta dhateng falsafahipun semangkat persatuan kesatuan, Manunggaling Kawula Gusti, inggih gotong royong
Sinaosa wewangunan tugu dipun-gantos makaten, boten dados sabab tumrap warga Ngayogyakarta, amargi greget sesanti wau sampun mbalung sungsum
Bab punika kabukten ngantos jaman samangké, inggih nalika recovery pasca lindhu 2006 ingkang ing Ngayogyakarta sakalangkung rikat sanget
Bab punika awit sinembuh greget gotong, royong, kamanunggalan, dudu sanak dudu kadang yèn mati mèlu kelangan
Awit endahing wewangunan tugu pramila laheng kathah warga masarakat ingkang ngemba wewangunaning tugu, kanggé tandha utawi pepenget.
Sinaosa makaten tegesipun tetep béda, lan ingkang cetha mbedakaken inggih punika wujud wadag lan ugi tandha prasasti ingkang sinerat ing ngriku
Awit lampah makaten boten wonten awisanipun
Kajawi, kados ta damel joglo lambang gantung dhateng sanjawining kraton, punika wonten awisanipun
Rerenggan Sorodan-Praban-Putri Merong ugi boten dipunkeparengaken dipunangge dhateng sanjawining kraton
Punika kanggé mbedakaken antawising kraton lan sanjawining kraton
Wonten kraton piyambak boten sadengah wewangunan sakanipun wonten rerenggan Putri Merong
Foto Panggung Krapyak kawawas saking kidul, sadèrèngipun lindhu 2006 Tugu lambang lingga, Panggung Krapyak lambang yoni, lambang kasuburan tumrap agami Hindhu
Déning Pangeran Mangkubumi bab punika dipunewahi dados Konsep Sangkan Paraning Dumadi
Wewangunan Panggung Krapyak kados déné yoni, guwa garbanipun ibu
Saking Panggung Krapyak dhateng Kraton, dados Kawruh Sangkan, déné tugu tumuju dhateng kraton punika Kawruh Paran
Nanging mligi kanggé Ngarsa Dalem nalika lenggah dhateng Bangsal Manguntur Tangkil, tugu dados pont of viev utawi titik pandang nalika Ngarsa Dalem semadi ing Bangsal Manguntur Tangkil
Semadi nalika siniwaka, tanpa pangandikan, namung ngginakaken basa lambang lan pasemon
Pramila punika minangka tandha pangenget enget manunggaling kawula gusti, Kawula – rakyat, gusti – pemimpin utawi kawula – Sultan, Gusti – Allah
Nglenggahi pamenthanging gandhewa pamanthenging cipta, awit sampun manunggal antawising cipta rasa karsanipun
Déné punjering filsafat dumunung salebeting Kraton Ngayogyakarta, inggih punika pusaka Kyai Wiji, satunggaling dillah ingkang boten naté pejah wiwit jamanipun Ngarsa Dalem I
Pusaka punika dumunung ing Gedhong Prabayeksa
Foto Panggung Krapyak sasampunipun lindhu 2006 Wiwit saking Panggung Krapyak mangaler dumugi Kemagangan Kidul Kraton, nggambaraken wiji dadi – lair – rumaja – diwasa – palakrama – ngandhut – lan nglairaken
Saler kilenipun Panggung Krapyak punika wonten kampung winastan Kampung Mijen, saking tembung wiji
Wiji manungsa punika dipunkandhut ing guwa garbanipun ibu, lair lumantar yoninipun sang ibu
Panggung Krapyak mangaler uwit ingkang dipuntanem Asem lan Tanjung
Asem punika lambang raos sengsem, ron Asem ingkang taksih anem sinebat sinom, Tanjung lambang dipunsanjung
Nggambaraken kenya ingkang taksih anem, ingkang saged damel sengsem manahing priya, satemah tansah dipunsanjung
Panggung Krapyak sakawit mujudaken papanipun Ngarsa Dalem nalika mriksani para kawulanipun mbebedhag
Panggung Krapyak wujudipun prisma terpancung panjang 17,6 m, wiyar 15 m, lan inggil 10 m
Sisih lèr kilèn lan kidul wétan wonten bolonganipun minggah lan dipunparingi andha
Krapyak tegesipun pager, amargi rumiyin wujudipun wana ingkang dipunpageri amargi dipuningahi sato kéwan
Wiyaring pager wau saya mangaler saya ciyut
Letipun pager ingkang wétan lan kilèn watawis 2 pal, pojok lèr leres ing Panggung Krapyak
Punika ing jamanipun Sri Sultan HB I
Déné Wana Krapyak piyambak sampun wonten wiwit jaman Praja Mataram Islam Kotagedhe, yasanipun putra Panembahan Senapati, Radèn Mas Jolang utawi Sinuwun Hanyakrawati, dipunyasa taun 1533 sinengkalan Brama Murub Tataning Nalendra.
Nganging Panggung Krapyak ingkang samangké punika yasan Sri Sultan HB I
Sato wana, mliginipun menjangan dipungiring saking kidul mangaler, mawi manéka tetabuhan, pramila pageripun saya ngaler saya ciyut, lan ing papan kasebat buron wana dipunbedhag
Sinuwun Hanyakrawati ugi séda ing Wana Krapyak nalika mbebedhag awit wonten banthèng ngamuk ingkang nyundhang Sinuwun Hanyakrawati ngantos séda
Pramila Sinuwun Hanyakrawati lajeng kawentar sinebat Sinuwun Séda Krapyak
Déné manawi ing Surakarta, wana krapyak pagrogolan kasebat samangké dados Markas Kopassus, mila rumiyin kawentaripun Kandhang Menjangan
Kandhang Menjangan ing Surakarta punika pageripun mawi pager alam wujud dhapuran deling ori
Sinaosa Tugu Ngayogyakarta dipunyasa kanthi undhagi tiyang Walandi, lan rinengga rerenggan Walandi kados ta tandha bintang lan crown, nanging prasastinipun ngginakaken aksara Jawi Foto Prasasti Tugu Ngayogyakarta ing praen iring kilèn Prasasti iring kilèn ungelipun YASAN DALEM HINGKANG SINUWUN KANGJENG SULTAN HAMENGKUBUWANA KAPING VII
Punika tandha bilih tugu dipunyasa rikala jamanipun Sri Sultan HB VII
Foto Prasasti Tugu Ngayogyakarta ing praen iring wétan Prasasti iring wétan ungelipun HINGKANG MANGAYUBAGYA KARSA DALEM KANGJENG TUWAN RESIDEN Y
Nalika samanten Residen ing Ngayogyakarta namanipun Y Mullemester
Namung tandha ndhèrèk mangayubagya awit Walandi boten ngedalaken wragad kanggé pambangunaning tugu punika
Foto Prasasti Tugu Ngayogyakarta ing praen iring kidul Prasasti iring kidul ungelipun WIWARA HARJA MANGGALA PRAJA, KAPING 7 SAPAR ALIP 1819
Sengkalan punika kathah dipuncedha jalaran ungelipun lan tegesipun ingkang kirang trep
Wiwara – lawang, harja – harja, manggala – nayaka praja, praja – nagari, dados tegesipun palawangan karaharjan tumrap nayakaning nagari
Sanginggiling sengkalan wonten gambar Crown Walandi Padi Kapas lan seratan HB VII
Lambang punika dipunagem ngantos jamanipun HB VIII, watawis taun 1928
Foto Prasasti Tugu Ngayogyakarta ing praen sisih lèr Prasasti iring lèr ungelipun PAKARYANIPUN SINAMBADAN PATIH DALEM KANGJENG RADEN ADIPATI DANUREJA INGKANG KAPING V
KAUNDHAGEN DENING TUWAN YPF VAN BRUSSEL OPSIHTER WATERSTAAT
Punika bukti bilih ingkang ngragadi pambangunaning tugu punika Patih Dalem Danureja Kaping V, lan ingkang ngundhagi utawi arsitekipun tuwan YPF Van Brussel Opsihter Waterstaat, Kepala Dinas Perairan ing Ngayogyakarta
Wonten gagasan manawi Tugu Golong Gilig dipunyasa malih ing sisih kidul wétan tugu samangké
Nanging kathah ingkang nyaruwe kanthi pawadan manawi estu dipunyasa kanthi inggil 25 m, badhé damel bingungipun masarakat
Lajeng wonten ugi pamanggih damel tironipun
Wonten ugi ingkang gadhah pamanggih damel outdoor diorama bab tugu wiwit saking sajarah madegipun lan perkembangan wujudipun
Kangge nglestantunaken tegesing tugu golong gilig ingkang kebak filsafat lan piwucal luhur pramila kedah dipunlampahaken kanthi lumintu, berkesinambungan, supados saged rumesep dhateng sanubari ingkang tundhanipun saged mawujud salebeting lampah panggesangan ing saben dintenipun Gambar sketsa lan grafis penataan kawasan tugu Gambar grafis penataan kawasan tugu Wonten malih wewanguna kina ing Ngayogyakarta ingkang ndudut kawigatosan, inggih punika wontenipun beteng kanthi pojok betengipun
Pojok beteng punika rumiyin mujudaken papan kanggé mapanaken mriyem, déné bastion ing pojokipun punika papan kanggé nginjen mengsah
Saben pojok beteng dipunjangkepi mriyem cacah 10, inggih punika ing jamanipun Sri Sultan HB II
Antawisipun pojok rumiyin dipunsambetaken jagang ingkang samangké sampun ical
Pojok beteng lèr wétan dunungipun radi mlonjok ngaler kirang langkung 200 m, satemah denah beteng kraton Ngayogyakarta boten kothak pasagi utawi bujur sangkar
Bab punika jalaran Dalemipun Sri Sultan HB II utawi RM Sundoro nalika taksih minangka jejering rajaputra dumunung ing Sawojajar, lajeng dalem punika pun lebetaken wengkon beteng.
Adeging beteng dipunmlonjokaken ngaler lan mangilen dumugi Plengkung Wijilan
Plengkung Wijilan ngilen sakedhik lajeng ngidul
Mangilenipun kasambet beteng ingtlatah Kauman dumugi pojok beteng ing Ngabean
Pojok beteng iring lèr wétan risak amargi nalika Geger Spehi papan punika kathah nemnemanipun satemah dipungempur déning Inggris, ingkang mlebet wewengkon beteng saking Plengkung Madyasura